CELEX: 32014D0736
Language: da
Date: 2014-10-22 00:00:00
Title: 2014/736/EU: Kommissionens gennemførelsesafgørelse af 22. oktober 2014 om berigtigelse af bilaget til gennemførelsesafgørelse 2014/461/EU om en midlertidig undtagelse fra Rådets afgørelse 2013/755/EU hvad angår oprindelsesreglerne for tilberedte og konserverede rejer fra Grønland

23.10.2014   
            
            
               DA
            
            
               Den Europæiske Unions Tidende
            
            
               L 304/102
            
         KOMMISSIONENS GENNEMFØRELSESAFGØRELSE
   af 22. oktober 2014
   om berigtigelse af bilaget til gennemførelsesafgørelse 2014/461/EU om en midlertidig undtagelse fra Rådets afgørelse 2013/755/EU hvad angår oprindelsesreglerne for tilberedte og konserverede rejer fra Grønland
   
      (2014/736/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse 2013/755/EU af 25. november 2013 om de oversøiske landes og territoriers associering med Det Europæiske Fællesskab (»associeringsafgørelse«) (1), særlig artikel 16 i bilag VI hertil, og
   ud fra følgende betragtninger:
   
               (1)
            
            
               I alle sprogversioner af Kommissionens gennemførelsesafgørelse 2014/461/EU (2) mangler en del af løbenummeret i tabellen i bilaget til denne afgørelse for de varer, der er omfattet af undtagelsen fra afgørelse 2013/755/EU. Løbenummeret bør være 09.0691.
            
         
               (2)
            
            
               Erhvervsdrivende i Unionen kan ikke gøre krav på fordelen ved toldkontingenter, uden at det nøjagtige løbenummer er indført i rubrik 39 i det administrative enhedsdokument, der er omhandlet i artikel 205, stk. 1, i Kommissionens forordning (EØF) nr. 2454/93 (3), og den tilsvarende toldmæssige behandling i rubrik 36.
            
         
               (3)
            
            
               Gennemførelsesafgørelse 2014/461/EU trådte i kraft den 15. juli 2014, men anvendtes med tilbagevirkende kraft fra den 1. januar 2014. Nærværende afgørelse bør derfor også anvendes med tilbagevirkende kraft fra den 1. januar 2014.
            
         
               (4)
            
            
               For at undgå unødvendige økonomiske konsekvenser for erhvervsdrivende, er det nødvendigt at sikre en snarlig ikrafttræden, således at erhvervsdrivende i Unionen kan kræve fordelen ved toldkontingenter snarest muligt.
            
         
               (5)
            
            
               Gennemførelsesafgørelse 2014/461/EU bør derfor berigtiges.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Toldkodeksudvalget —
            
         VEDTAGET DENNE AFGØRELSE:
   Artikel 1
   I tabellen i bilaget til gennemførelsesafgørelse 2014/461/EU ændres løbenummer »09.xxxx« til »09.0691«.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   Den anvendes fra den 1. januar 2014.
   
      Udfærdiget i Bruxelles, den 22. oktober 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 344 af 19.12.2013, s. 1.
   
      (2)  Kommissionens gennemførelsesafgørelse 2014/461/EU af 14. juli 2014 om en midlertidig undtagelse fra Rådets afgørelse 2013/755/EU hvad angår oprindelsesreglerne for tilberedte og konserverede rejer fra Grønland (EUT L 207 af 15.7.2014, s. 20)
   
      (3)  Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253 af 11.10.1993, s. 1).